**Ca într-o alegorie**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu ştiu de ce femeile se ascund în gânduri

ori în lucrurile bine făcute,

fustele lor aşteaptă vântul prielnic

au în oase măduvă subţire de pasăre,

ce naşte îndăzneala nebună cu aripi

rupe obişnuinţe şi se ridică

peste tot ce n-au fost şi n-au ştiut că există,

dacă ceva se întâmplă vor păşi mai departe...

Poartă răbdarea ca pe-o armură veche,

ştiu să-şi mânuiască arma,

ies la luptă când viaţa o impune

nu pot fi cucerite fără dorinţe îndrăzneţe.

Ce mai rămâne pe marginea îndoielii

se pierde în zvonul dulce de dragoste

ca într-o alegorie.